એક વિદ્વાન યુવાન બ્રાહ્મણ (કૌશિક) જંગલમાં એક વૃક્ષ નીચે બેસી ઘણાં વર્ષોથી સાધના કરી રહ્યો હતો. એક દિવસે તે જે વૃક્ષ નીચે બેસી ધ્યાન કરી રહ્યો હતો તેના ઉપર એક કાગડો અને બગલો ઉડાઉડ દરમિયાન એક સુકી ડાળીનો ટૂકડો તે બ્રાહ્મણના માથે આવી પડ્યો. યુવાન બ્રાહ્મણ વિચલિત બની ગુસ્સે થઈ લાલચોડ દૃષ્ટિ તે ઉડી રહેલ પંખીઓ ઉપર માંડે છે અને ત્યાં પંખીઓ નીચે જમીન ઉપર આવી પડે છે અને મૃત્યુ પામે છે. આ ઘટનાને જોતાં તે યુવાન બ્રાહ્મણને મહેસુસ થયું કે પોતાનામાં એક દૃષ્ટિએ ભસ્મ કરવાની શક્તિ જાગ્રત થઈ ગઈ છે અને તેને પોતાની સાધના ઉપર ઘમંડ આવી જાય છે. ગર્વિષ્ઠ બની તે યુવાન બ્રાહ્મણ નજીકના ગામમાં ભિક્ષા માટે જાય છે. તે એક ઘરના આંગણે આવી ‘ ભિક્ષાન્દેહી” કહી ભિક્ષાની માંગણી કરે છે. ઘરની અંદરથી એક સ્ત્રીનો અવાજ સંભળાય છે, “ હે બ્રાહ્મણ દેવતા, થોડીવાર માટે દરવાજે ઉભા રહો હું ઘડીક મારાં પતિનું સેવા-કાર્ય પૂર્ણ કરી આપને ભિક્ષા આપું છું.